stanford-oval/wikipedia huggingface dataset:
לורנס דוהרטי
תחרויות גראנד סלאם

לורנס דוהרטי ניצח לראשונה באליפות וימבלדון בשנת 1903. בהמשך עשה זאת עוד 4 פעמים ברציפות. בתחרויות זוגות גברים לורנס דוהרטי זכה 8 פעמים (כולם עם אחיו רג'ינלד דוהרטי).
באליפות ארצות הברית הפתוחה בטניס של שנת 1903 הוא זכה בתואר ובכך הפך להיות טניסאי הראשון במחוץ לארצות הברית שזכה בתואר. ביחד עם אחיו הוא ניצח בתחרות זוגות גברים בשנים 1902 ו-1903.
דוהרטי שיחק ב1900 הוא זכה במדליית זהב בתחרות גברים, במדליות זהב במשחקי זוגות גברים עם אחיו רג'ינלד דוהרטי ובתחרות זוגות מעורבות במדליית ארד עם מריון ג'ונס פרקוהר מארצות הברית.
דוהרטי היה חבר נבחרת במשחקי גביע דייוויס בשנים 1902–1906 ועם הנבחרת הוא זכה בתואר בשנים 1904–1906.
רג'ינלד דוהרטי נפטר בשנת 1919 ממחלה.
הישגים

| 0 | 1 | 2 |
| --- | --- | --- |
| שנה | יריב בגמר | תוצאה |
| אליפות וימבלדון 1898 | הממלכה המאוחדת רג'ינלד דוהרטי | 3–6, 3–6, 6–2, 7-5, 1-6 |
| אליפות וימבלדון 1902 | הממלכה המאוחדת ארתור גור | 6–4, 6–3, 3–6, 6-0 |
| אליפות וימבלדון 1903 | הממלכה המאוחדת פרנק ריסלי | 7–5, 6–3, 6–0 |
| ארצות הברית 1903 | ארצות הברית ויליאם לרנד | 6–0, 6–3, 10–8 |
| אליפות וימבלדון 1904 | הממלכה המאוחדת פרנק ריסלי | 6–1, 7–5, 8–6 |
| ארצות הברית 1904 | ארצות הברית הולקומב וורד | טכני |
| אליפות וימבלדון 1905 | אוסטרליה נורמן ברוקס | 8–6, 6–2, 6–4 |
| אליפות וימבלדון 1906 | הממלכה המאוחדת פרנק ריסלי | 6–4, 4–6, 6–2, 6-3 |
אדגר זליגמן

מפעל פלדה בלגי, כביש גולדהוק, W12 - פועלים 1918, אדגר זליגמן
אדגר אייזק זליגמן (באנגלית: Edgar Isaac Seligman; ‏14 באפריל 1867 – 27 בספטמבר 1958) היה סייף יהודי-בריטי, בעל 2 מדליות כסף אולימפיות בדקר. הוא הגבר הבריטי היחידי שזכה באליפות בריטניה בכל שלושת סוגי הנשק בסיף, בדקר (1904 ו-1906) ברומח (1906 ו-1907) ובחרב (1923 ו-1924). נוסף לכך, הוא היה אמן וצייר.
ביוגרפיה

זליגמן נולד בסן פרנסיסקו, קליפורניה, ארצות הברית להורים יהודים מהגרים מגרמניה. הוא לחם במלחמת הבורים במסגרת גדוד פרשים מתנדבים בדרגת רב-טוראי. אחיו, הרברט, שימש כבריגדיר גנרל.
זליגמן היה צייר מוכשר והוא הציג את עבודותיו באקדמיה המלכותית לאמנויות ובחברה לאמנות (אנ') בלונדון.
ביוגרפיה > קריירה כסייף

באולימפיאדת אתונה (1906) זכה זליגמן במדליית כסף בתחרות בדקר קבוצתי.
באולימפיאדת לונדון (1908) זכה זליגמן במדליית כסף בתחרות בדקר קבוצתי, אחרי צרפת ולפני בלגיה, לאחר שהשתתף בשלב המוקדמות עם קבוצתו נגד דנמרק. בשורות הנבחרות הזוכות במדליות סייפו שלושה סייפים יהודים: בנבחרת צרפת ז'אן שטרן ואלכסנדר ליפמן ובנבחרת בלגיה פאול אנספך. בתחרות בדקר אישי הוא הפסיד בקרב הראשון.
באולימפיאדת סטוקהולם (1912) זכה זליגמן במדליית כסף בתחרות בדקר קבוצתי. בתחרות בדקר אישי הוא סיים במקום שישי כללי לאחר שניצח שני קרבות בשלב הגמר מתוך 7 קרבות ובמקום שישי בתחרות ברומח אישי לאחר שניצח שלושה קרבות בשלב הגמר מתוך 7 קרבות.
באולימפיאדת אנטוורפן (1920) סיים זליגמן במקום חמישי בתחרות קבוצתית בדקר ובמקום שביעי בתחרות קבוצתית ברומח.
באולימפיאדת פריז (1924) סיים זליגמן במקום שמיני. בשלושת הסיבובים הראשונים בתחרות האישית ברומח הוא ניצח ב-12 קרבות מתוך 13. בסיבוב הגמר הוא החליק בקרב השני ומתח את שריריו ונאלץ לפרוש. בשלב רבע הגמר הוא ניצח את רוג'ה דוקרט מצרפת שזכה לבסוף במדליית הזהב.
הערות שוליים

↑  12 ציורים של אדגר זליגמן, באתר ARTUK (באנגלית)
| --- | --- |
בקרת זהויות :  RKD: 451018
ג'רלד פטרסון

| --- | --- |

 לידה:  17 בדצמבר 1895 מלבורן, אוסטרליה 
 פטירה:  13 ביוני 1967 (בגיל 71) מלבורן, אוסטרליה 
 מדינה:  אוסטרליה
 צאצאים:  Bill Patterson 
 פעילות כמקצוען:  1914–1928 (כ־14 שנים) 
 יחידים
 מאזן קריירה:  63-257
 דירוג שיא:  1 (1919)
 זכיות בטורנירים:  28
 שיאי גראנד סלאם
 אליפות אוסטרליה הפתוחה:  זכייה 1927
 אליפות צרפת הפתוחה:  סיבוב רביעי (1928)
 וימבלדון:  זכייה 1919, 1922 (גברים)
 אליפות ארצות הברית הפתוחה:  חצי גמר 1922, 1924 (גברים)
 
ג'רלד פטרסון (באנגלית: Gerald Leighton Patterson; ‏ 17 בדצמבר 1895 – 13 ביוני 1967) היה  טניסאי אוסטרלי. הוא זכה פעמיים באליפות וימבלדון בתחרות גברים ובאליפות אוסטרליה הפתוחה בשנת 1928. הוא היה חבר נבחרת גביע דייוויס של אוסטרליה וזכה איתה בגביע מספר פעמים.
ביוגרפיה

ג'רלד פטרסון נולד במלבורן בשנת 1895 למשפחה מבססת ומשולבת בחברה הגבוהה של העיר. הוא סיים לימודים בבית ספר פרטי והחל לשחק טניס. בשנת 1914 הוא השתתף לראשונה באליפות וימבלדון. לאחר תחילת מלחמת העולם הראשונה הוא גויס לצבא וקודם לדרגת קצונה. על פעילתו בקרב הוענק לו הצלב הצבאי.
ג'רלד פטרסון ניצח לראשונה באליפות וימבלדון בשנת 1919. באותה שנה הוא דורג במקום הראשון בעולם לצד ביל ג'ונסטון מארצות הברית. פטרסון זכה בווימבלדון פעם נוספת בשנת 1922. במשחקי זוגות גברים פטרסון היה פעמיים (ב-1922 ו-1928) בגמר אך הפסיד. בשנת 1920 פטרסון זכה בתחרות זוגות מעורבים כאשר שיחק לצד סוזן לנגלן מצרפת.
באליפות ארצות הברית הפתוחה בטניס פטרסון הגיע פעמיים למשחקי חצי הגמר בתחרויות גברים. בתחרויות זוגות הוא ניצח בשנת 1919 (שיחק לצד נורמן ברוקס).
באליפות צרפת הפתוחה פטרסון הגיע רק לשלב הרביעי בשנת 1928.
באליפות אוסטרליה הפתוחה פטרסון ניצח בתחרות גברים בשנת 1928 ופעמים בתחרויות זוגות גברים (1922 ו-1925/27)
בתחרויות גביע דייוויס פטרסון שיחק משנת 1919 ועד 1928 וזכה עם נבחרתו מספר פעמים בגביע.
לאחר פרישה מתחרויות פטרסון פנה לעסקים ועשה קריירה מוצלחת.
ג'רלד פטרסון נפטר בשנת 1967.
הישגים

| 0 | 1 | 2 |
| --- | --- | --- |
| שנה | יריב בגמר | תוצאה |
| אליפות אוסטרליה הפתוחה 1914 | אוסטרליה ארתור או'הארה | 4–6, 3–6, 7-5, 1-6 |
| אליפות וימבלדון 1919 | אוסטרליה נורמן ברוקס | 6–3, 7–5, 6-2 |
| אליפות וימבלדון 1920 | ארצות הברית ביל טילדן | 6–2, 3–6, 2-6, 4-6 |
| אליפות אוסטרליה הפתוחה 1922 | אוסטרליה ג'יימס אנדרסון | 0–6, 6–3, 6–3, 3-6, 2-6 |
| אליפות וימבלדון 1922 | הממלכה המאוחדת רנדולף ליסט | 6–3, 6–4, 6-2 |
| אליפות אוסטרליה הפתוחה 1925 | אוסטרליה ג'יימס אנדרסון | 9–11, 6–3, 6–2, 2-6, 6-3 |
| אליפות אוסטרליה הפתוחה 1927 | אוסטרליה ג'ון הוקס | 3–6, 6–4, 3–6, 11-6, 6-3 |
Big Shark

| --- | --- |

כרזת הסרט באנגלית
 בימוי:  טומי ויזו
 הופק בידי:  טומי ויזו
 תסריט:  טומי ויזו
 עריכה:  האנטר תומאס
 שחקנים ראשיים:  טומי ויזו איסייה לבורדה מארק וולרינו
 צילום:  קאסינו פארייה כריסטוף שולץ
 מדינה:  ארצות הברית
 חברת הפקה:  Wiseau-Films
 חברה מפיצה:  Wiseau-Films Bubble Chamber Ltd (הממלכה המאוחדת)
 שיטת הפצה:  הקרנה מוגבלת באולמות הקולנוע
 הקרנת בכורה:  2 באפריל 2023 (הפצה מוגבלת) 16 במרץ 2024 (הפצה מלאה)
 משך הקרנה:  105 דקות
 שפת הסרט:  אנגלית 
 סוגה:  קומדיית אימה (אנ') פעולה
 מקום התרחשות:  ניו אורלינס 
 הכנסות:  13,274 דולר
 דף הסרט ב־IMDb
 
Big Shark (בעברית: כריש גדול) הוא סרט קומדיית אימה (אנ') ואקשן משנת 2023 שנכתב, הופק ובוים על ידי טומי ויזו. בסרט מככבים ויזו, איסייה לבורדה ומארק וולרינו. עלילת הסרט עוקבת אחר שלושה כבאים שצריכים להציל את ניו אורלינס מכריש רצחני.
הסרט הוצג לראשונה בבכורה עולמית ב-2 באפריל 2023 בבית הקולנוע Cinema 21 (אנ') שבפורטלנד, אורגון, לאחר מכן הופץ בצורה מוגבלת בערים ניו אורלינס, סן פרנסיסקו, לוס אנג'לס, סן דייגו וניו יורק ובנוסף גם בלונדון, הממלכה המאוחדת. הסרט עבר מספר עריכות ולבסוף הוצג בשלמותו בהקרנה מסחרית לא מוגבלת ב-16 במרץ 2024.
עלילה

פטריק, טים וג'ורג'י הם שלושה כבאים העובדים ומתגוררים ביחד. לאחר שהצילו שני ילדים משריפה, הם מוכתרים כגיבורי העיר ניו אורלינס.
במהלך טיול דיג עם בת זוגו סופיה, פטריק טוען שהוא הבחין בכריש באורך 35 רגל (10.66 מטר). למרות שפטריק מנסה להזהיר את חבריו, הם לא מאמינים לו ומתעקשים שאין כרישים בנהר המיסיסיפי.
חששותיו של פטריק מתאמתים לאחר שהחדשות המקומיות מדווחות על תקיפת כריש בעיר. הכריש נסחף לעיר כתוצאה משיטפון שהתחולל בה ומתחיל לצוד בני אדם. פטריק וטים מחפשים את הכריש ברחבי העיר כדי להורגו ובמהלך החיפוש, סצנות שמתארות את החיפוש אחר הכריש מתערבבות עם סצנות בהן השניים יושבים עם בנות זוגם בפאב.
בינתיים, הבוס של השניים, קפטן ג'ו רוכש עבורם ציוד צלילה ומפציר בהם לסייע לתושבי העיר. טים מקבל מפת אוצר מאדם זקן בפאב המראה היכן הכריש נוהג לישון ופטריק תוהה לעצמו האם כרישים באמת ישנים (אנ').
במהלך משחק סנוקר, פטריק וטים הוגים תוכנית להשתלת מכשיר מעקב על הכריש, יעקבו אחריו עם ציוד הצלילה ולבסוף יהרגו אותו בעזרת דינמיט שיושתל בגופה של חזיר, אותה הכריש יאכל.
לאחר שהשיגו את גופת החזיר, השלושה יורים מתקן מעקב על הכריש באמצעות חנית, אך הכריש הופך לאלים וטורף את ג'ורג'י. פטריק וטים מבקרים במקדש שהם הכינו לזכרו של ג'ורג'י בחוף ומתאבלים על מות חברם באמצעות הלחנת שיר.
לאחר שמתקן המעקב הושתל על הכריש, טים ופטריק מובילים אותו לביצה והורגים אותו לאחר שהם גורמים לו לאכול את הפצצה. נדמה שטים נהרג מעוצמת הפיצוץ, אך מתברר שהוא שרד ושהפיצוץ רק העיף אותו הרחק באוויר. השניים חוגגים את ניצונם בעזרת ריקוד ברחובות ניו אורלינס כשלהקה מנגנת ברקע.
שחקנים

טומי ויזו - פטריק
איסייה לבורדה - טים
מארק וולרינו - ג'ורג'י
אשטון ליי (אנ') - סופיה
אריקה מרי גילהני - שרלוט
חברו הקרוב של ויזו, השחקן גרג ססטרו (שגם יצר וכיכב יחד איתו בסרט "החדר"), במקור נשכר לגלם דמות ראשית בסרט ביחד עם ויזו ולבורדה. בקדימון לסרט שהופץ בשנת 2019, ססטרו נראה מגלם את דמותו של ג'ורג'י. למרות זאת, בגרסתו הסופית של הסרט, דמותו של ג'ורג'י לוהקה מחדש על ידי מארק וולרינו וססטרו לא מופיע כלל בסרט.
הפקה

טומי ויזו, שהתגורר בעבר בלואיזיאנה, סיפר שהרעיון לסרט הגיע בעקבות השטפונות שפקדו את ניו אורלינס (אנ') לאחר הוריקן קתרינה בשנת 2005.
קדימון ראשון לסרט הופק במשך שבועיים תחת ניהולו של במאי הצילום, מאט ס.בל ונעשה שימוש בחומר שהושג לאחר כיומיים של צילומים בעיר לפאייט, הקדימון הופץ בפברואר 2019. ויזו תכנן להפיץ את הסרט כבר באותה השנה. בריאיון, מאט ס.בל סיפר: "הוא [טומי] ממש ציפה לפרויקט בסדר גודל כזה כדי לתת אותו לקהילת הסרטים של לואיזיאנה".
בזמנו, לא היה ידוע אם הפרויקט הוא אכן אמיתי או לא. העיתונאי ג'רמיין לוסיר תיאר את הקדימון כ-"בדיחה בעיקרו". בראיון בשנת 2020, ססטרו, שהופיע בקדימון סיפר שהסרט לא תחת פיתוח ושהקדימון צולם עבור ההנאה הפרטית שלהם.
הפרויקט חודש בשנת 2021, כאשר ויזו הכריז בטוויטר שצילומי הסרט יחלו בניו אורלינס ב-16 בנובמבר 2021. בראיון עבור המגזין "York Vision" בשנת 2021, ויזו תיאר את רצונו לצלם את הסרט בלונדון. שנה לאחר מכן ב-28 ביולי 2022, ויזו הצהיר שצילומי הסרט בעיצומם ובקרוב יסתיימו.
הערות שוליים

↑  The Room's Tommy Wiseau and Greg Sestero Are Back with a Shark-Attack Movie, People.com (באנגלית)
↑  B. Alan Orange, Marvel's The Room: Tommy Wiseau Joins the MCU in Avengers: Friend Game Spoof, MovieWeb, ‏2019-08-01 (באנגלית)
↑  Jeremy Dick, Tommy Wiseau Throws Himself Into The Suicide Squad Cast List, Will We See Him?, MovieWeb, ‏2019-09-18 (באנגלית)
↑  "Big Shark": Neuer Film vom "The Room"-Macher Tommy Wiseau kommt!, Filmfutter, ‏2019-02-05 (בגרמנית)
↑  Tommy's Wiseau Big Shark trailer | EW.com, web.archive.org, ‏2019-03-30
1 2  Julia Humphrey, Tommy Wiseau Takes on a 'Big Shark' in Trailer for 'The Room' Follow-Up, Collider, ‏2023-03-23 (באנגלית)
↑  Jeremy Dick, The Room Stars Reunite at Big Shark Screening: 'We're Still Best Friends', MovieWeb, ‏2023-04-04 (באנגלית)
↑  Clarisse Loughrey, Tommy Wiseau releases trailer for Big Shark, follow-up to 'worst film ever' The Room, www.independent.co.uk, ‏13 February 2019
↑  Drew Mollo, Tommy Wiseau's Big Shark Trailer Brings His Unique Camp to Horror, CBR, ‏2019-02-11 (באנגלית)
1 2  J. Kim Murphy, Tommy Wiseau Unveils His Follow-Up Film to ‘The Room’ With ‘Big Shark’ Trailer (EXCLUSIVE), Variety, ‏2023-03-23 (באנגלית אמריקאית)
1 2 3 4  Ryan Wilusz, Tommy Wiseau: Director of 'worst movie ever' films shark flick at Wurst (of all places), The Daily Advertiser (באנגלית אמריקאית)
↑  John Squires, [Teaser ‘The Room’ Director Tommy Wiseau’s Next Film is a Shark Attack Movie Titled ‘Big Shark’!], Bloody Disgusting!, ‏2019-02-05 (באנגלית אמריקאית)
↑  Ariana Bindman, Tommy Wiseau may have finally revealed how he makes money, SFGATE, ‏2023-05-09 (באנגלית)
1 2  Harmon, Steph (2019-02-13). "Big Shark: Tommy Wiseau releases 'preposterous' trailer for follow-up to 'worst movie ever'". The Guardian (באנגלית בריטית). ISSN 0261-3077. נבדק ב-2024-11-26.
↑  David Gelmini, Exclusive FrightFest Interview: Greg Sestero Talks CYST, Dread Central, ‏2020-10-28 (באנגלית אמריקאית)
↑  Tommy Wiseau, Twitter Post, Twitter, ‏16 בנובמבר 2021
↑  Interview: Tommy Wiseau's Vision, York Vision, ‏2021-11-08 (באנגלית בריטית)
↑  Tommy Wiseau, Twitter Post, Twitter, ‏28 ביולי 2022
מרחב מוגן (סדרה)

| --- | --- |
מרחב מוגן פוסטר
 סוגה:  קומדיה
 יוצרים:  אנה פתחוב
 כותבים:  אנה פתחוב
 בימוי:  אייל דיקמן
 שחקנים:  אנה פתחוב ניצן רוטשילד דני הרציאנו דניאל אנגל נופר ברנס דור ברנס תכלת פז אלירן הרוש
 זוכים:  פרס הקומדיה הטובה ביותר בפסטיבל אופוליה באיטליה פרס בחירת הקהל בסדרה העצמאית הטובה ביותר בפסטיבל צ'לסי בניו יורק
 פרסים:  מועמדים בחמישיית הגמר של פרסי הטלוויזיה 2023, הסדרה התקבלה ל-11 פסטיבלים ברחבי העולם
 שפות:  עברית
 מספר עונות:  1
 הפקה
 מפיק:  אנה פתחוב ניצן רוטשילד אייל דיקמן רם מנוביץ'
 עורכים:  אנה פתחוב איל סיבי אוקסנה סוטניקוב
 צלמים:  גל גינוסר טובה דורפמן אייל מלכה
 שידור
 תקופת שידור מקורית:  24 באוגוסט 2023 – 5 בספטמבר 2023
 קישורים חיצוניים
 ערוץ היוטיוב של הסדרה
 דף התוכנית ב-IMDb
מרחב מוגן היא סדרת רשת קומית ישראלית משנת 2023. הסדרה נוצרה ונכתבה על ידי אנה פתחוב ובוימה על ידי אייל דיקמן. הסדרה הועלתה לאתר יוטיוב מ-24 באוגוסט עד 5 בספטמבר 2023.
עלילה

לאחר שהמבצע הצבאי "אגרוף פלדה" יוצא לדרך ואזעקות הטילים כולאות את תושבי באר שבע בבתים, מנסים גיבורי הסדרה, סטודנטים תושבי העיר באר שבע, לדבוק בשגרת חיים נורמלית במציאות לא נורמלית. למשל, לצאת לדייטים תחת יירוטים, לעשות סקס בממ"ד לפני שהמשפחה תכנס להסתתר שם, להיפגש בבר הנרגילות הכושל אך היחיד שפתוח, ובעיקר – להתעלם מהמציאות בה הם נמצאים ולהסתער על החיים, לפני שהחיים יסתערו עליהם בחזרה. כי כאשר כל רגע יכול ליפול עליך טיל ולהרוג אותך – התאווה לטרוף את העולם מתעוררת ומורידה אותך מהפסים.
דמויות ושחקנים

אנה (אנה פתחוב) – סטודנטית למשחק, ילדותית, עקשנית ורגילה לקבל כל מה שהיא רוצה בדרך שלה. מסתערת על החיים לפני שהם יסתערו עליה חזרה.
ניצן (ניצן רוטשילד) – בן זוגה של אנה והשמאלן הטרגי – עושה הכול למען דו קיום אך יוצא לו גזעני. מרוב כוונות טובות – רק מחמיר את מצבו. כרוך אחרי אנה ויעשה כל שתבקש.
דפי (דני הרציאנו) – ג'ינג'ית אליטיסטית מהצפון שנאלצת "להתלכלך" עם החיים בבאר שבע. סטודנטית למגדר שתעשה הכול כדי למצוא את בן הזוג המושלם. אוהבת להתאהב.
אופק (דניאל אנגל) – השכן התימהוני של דפי, חובב ניקיון וירקות, מובטל וטוב לו עם זה. בחור תמים ובעל ראייה חיובית על העולם ועל עצמו. חי את הרגע, אז אל תהרסו לו.
דור (דור ברנס) – בעל בר-נרגילות כושל בשם "מרחב מוגן" בו החברים מבלים. חשובה לו התדמית והפיכת הבר למקום המגניב ביותר בישראל. גבר שבורח מבשורה.
נופר (נופר ברנס) – בת הזוג של דור וסטודנטית לתקשורת. שאפתנית שתמיד רודפת אחרי הכתבה המנצחת, גם אם זה יעלה לה בפגיעה בסביבתה.
תכלת (תכלת פז) – בת דודתו המביכה של דור. היא פרפורמרית אקסצנטרית, נפש אומן מיוסרת, שרותמת את המלחמה למען יצירת האומנות הקדושה והנעלה ביותר.
ירון (אלירן הרוש) – סטודנט להנדסה. חתיך, עשיר, עם דיבור צבאי והסגברה, דוש שמאוהב בעצמו ובטוח שהוא הגבר שאת צריכה להביא להכיר להורים שלך.
הפקה

יוצרת הסדרה אנה פתחוב, הייתה השואורנרית, כתבה, הפיקה, ערכה וידאו של חלק מהפרקים ושיחקה. הסדרה בוימה על ידי אייל דיקמן במסגרת פרויקט הגמר בלימודי קולנוע וטלוויזיה בפקולטה לאמנויות ע"ש יולנדה ודוד כץ.
הסדרה יצאה ב-26 באוגוסט 2023, כחודש לפני טבח שבעה באוקטובר. מאז, הסדרה זכתה להצלחה, ערוץ היוטיוב הגיע כמעט למיליון צפיות, פרק ראשון על 117 אלף, הסדרה מרחב מוגן התקבלה ל-11 פסטיבלים ברחבי העולם וזכתה בתואר הקומדיה הכי טובה בפסטיבל אופוליה באיטליה ובבחירת הקהל בסדרות עצמאיות בפסטיבל צ'לסי בניו יורק. עלתה לחמישיית הגמר בפרסי האקדמיה לטלוויזיה 2023 בקטגוריית סדרת רשת.
הסדרה השתתפה ב-11 פסטיבלים שונים ברחבי העולם, כגון die Seriale,L.A Webfest,Rio Webfest Apulia ועוד. בדצמבר 2024 הסדרה התקבלה לפסטיבל Hollywood Series המהדורה ה-8, והתמודדה ב-7 קטגוריות שונות, שיא של הסדרה בפסטיבל אחד: הסדרה הכי טובה, הקומדיה הכי טובה, היוצרת הכי טובה, הבמאי הכי טוב, השחקנית הכי טובה לאנה פתחוב, שחקנית המשנה הכי טובה לנופר ברנס והמוזיקה הכי טובה.
ב-31.12.24 הסדרה זכתה בקטגוריה - הסדרה הכי טובה בכל הז'אנרים בפסטיבל Hollywood Series, הזכייה השלישית של "מרחב מוגן" בעולם.
הערות שוליים

↑  עצמאית בשטח: אנה פתחוב מתחרה בענקים, באתר www.taasiya.co.il
↑  מרחב מוגן: סדרת הרשת שתדביק אתכם לספה, באתר אוניברסיטת תל אביב
↑  Ariel Lavi, Anna Fatahov - An Actress and Screenwriter From Israel, USA Wire, ‏2024-04-13 (באנגלית אמריקאית)
↑  admin, 2024 Chelsea Film Festival: A Digest. By Ben Holland ⋆ Film Matters Magazine, Film Matters Magazine, ‏2024-11-12 (באנגלית אמריקאית)
↑  מרחב מוגן סדרת רשת (2024-06-09), "מרחב מוגן" סדרת רשת עצמאית הגיעה לחמישיית הגמר של פרסי הטלוויזיה #פרסיהטלוויזיה #פרסיאופיר #אקדמיה, נבדק ב-2024-11-27
↑  Anna De Marzo, Si è conclusa con la cerimonia di premiazione nella suggestiva di Palazzo Gioia a Corato la sesta edizione dell’Apulia Web Fest, PugliaLive - Quotidiano di informazione on line, ‏2024-09-12 (באיטלקית)
↑  Nofar Baranes | Interprete, IMDb (ב־)
↑  Ymk Films, Film, Series, Entertainment News : 8th Annual Hollywood Series 2024 Nominations, Film, Series, Entertainment News, ‏2024-12-14
↑  LA Webfest (2024-12-30), 8th Annual Hollywood Series 2024 Award Ceremony, נבדק ב-2024-12-31
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרחב מוגן (סדרה)".
דוד טישלר

דוד אברמוביץ' טישלר (ברוסית: Давид Абрамович Тышлер; ‏13 ביולי 1927 – 7 ביוני 2014) היה סייף יהודי-סובייטי. זוכה מדליית ארד אולימפית (מלבורן 1956) בחרב קבוצתי, סגן אלוף העולם (1958) בחרב אישי. נודע כמאמן סיף מצליח.
ביוגרפיה

טישלר נולד בחרסון, אוקראינה, בן למשפחה יהודית.
ביוגרפיה > מדליית ארד אולימפית

באולימפיאדת מלבורן (1956) זכה טישלר במדליית ארד בתחרות חרב קבוצתי לאחר ניצחון על צרפת בקרב על מדליית הארד. הנבחרת הפסידה לפולין (9-7) ולהונגריה (9-7). חברו לנבחרת היה יעקב רילסקי אף הוא יהודי.
ביוגרפיה > סגן אלוף עולם

באליפות העולם שנערכה בפילדלפיה, ארצות הברית בשנת 1958 זכה טישלר בשתי מדליות כסף, בתחרות חרב קבוצתי ובתחרות חרב אישי, אחרי יעקב רילסקי ולפני יז'י טוורדוקנס מפולין.
באולימפיאדת רומא (1960) סיים טישלר במקום חמישי בתחרות חרב קבוצתי וסיים במקום שביעי בתחרות חרב אישי (שמיני סיים יעקב רילסקי).
ביוגרפיה > קריירה כמאמן

טישלר נודע כמאמן סיף מצליח. הוא אימן את נבחרת ברית המועצות במשך כ-13 שנים ובין ספורטאיו נימנים 5 אלופים אולימפיים: מארק מידלר, מארק רקיטה, ויקטור סידיאק, ויקטור קרובופוסקוב וסרגיי שריקוב.
תארים והישגים

ב-2015 הונצח טישלר ביד לאיש הספורט היהודי שבמכון וינגייט, מוזיאון המנציח יהודים שהגיעו להישגים ספורטיביים יוצאי דופן.
פולישוק (סדרת טלוויזיה)

| --- | --- |

לוגו הסדרה
 סוגה:  דרמה קומית-סאטירית
 יוצרים:  שמואל הספרי
 כותבים:  שמואל הספרי
 בימוי:  שמואל הספרי
 שחקנים:  ששון גבאי שירי גדני גיא לואל אמנון דנקנר חנה אזולאי-הספרי  מנשה נוי שושה גורן דנה אברהם-סמו 
 ארץ מקור:  ישראל
 שפות:  עברית 
 מקום התרחשות:  משכן הכנסת 
 מספר עונות:  3
 מספר פרקים:  39
 הפקה
 מפיקים בפועל:  טל מאור רונן
 חברת הפקה:  אולפני הרצליה
 צלמים:  אורי אקרמן (2009-2011) לאון גרין (2009) יוני גבע (2009) בנימין חירם (2014-2015)
 אורך פרק:  25 דקות (עונות 1–2) 35-45 דקות (עונה 3)
 שידור
 רשת שידור:  ערוץ 2 
 רשת שידור בישראל:  קשת, ערוץ 2 כאן 11
 פורמט (תמונה):  576i
 פורמט (קול):  192KBPS
 תקופת שידור מקורית:  31 במאי 2009 – 12 בינואר 2015
 קישורים חיצוניים
 אתר הסדרה באתר mako
 דף התוכנית ב-IMDb
 
פולישוּק היא סדרת דרמה קומית-סאטירית ישראלית. הסדרה עוקבת אחר רובי פולישוק, חבר כנסת בדיוני מטעם "מפלגת מל"ל" (מרכז ליברלי לאומי, מ' ול' סגולות) שהתמנה לתפקיד השר לקידום חברתי (תפקיד שלא היה קיים במועד שידורה של הסדרה). הסדרה שודרה במשך שלוש עונות.
את הסדרה כתב וביים שמואל הספרי והיא שודרה בערוץ 2 במסגרת שידורי קשת בין 31 במאי 2009 ל-12 בינואר 2015.
שמה של התוכנית ושל הדמות העומדת במרכזה הוא הלחם המילים "פוליטיקה" ו"שוק".
באמצע 2017 החל תיאטרון בית ליסין להציג הצגה שנכתבה על-פי סדרת הטלוויזיה. בהצגה משתתף צוות השחקנים המקורי של הסדרה.
סקירת סדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 13 | 13 | 31 במאי 2009 | 13 ביולי 2009 |
|  | 2 | 13 | 13 | 11 במאי 2011 | 28 ביולי 2011 |
|  | 3 | 13 | 13 | 29 באוקטובר 2014 | 12 בינואר 2015 |
עלילת הסדרה > עונה ראשונה

מיקי כץ, השר לקידום חברתי מטעם מפלגת מל"ל, נאלץ להתפטר לאחר שנחשד בעבירות מין ובפדופיליה. חומי שליט, יו"ר המפלגה, המכהן כשר המשפטים, בוחר כמחליף זמני של כץ בתפקיד השר, את רובי פולישוק. פולישוק הוא חבר מפלגה שהוצב במקום העשירי ברשימתה לכנסת, ונחשב עד למינויו אנונימי לרוב הציבור. פולישוק טוען שלפניו ברשימה שני חברי כנסת אחרים, אך מפני שהם נמצאים מחוץ לישראל, וההשבעה מחר פולישוק מתרצה.
עם כניסת השר פולישוק לתפקידו, הוא מתקבל בבוז בלשכתו בשל היותו ממלא מקום זמני. כדי לבסס את שליטתו, פולישוק מחליף את צמרת הלשכה באנשים מטעמו: ראש הלשכה, סולי ברזל ויועצת התקשורת שלו, תקומה שהרבני. בנוסף הוא גם ממנה את ממלאת המקום של המזכירה הקבועה ששמה ויקי, לקבועה. על אף היותו טירון בפוליטיקה, ועל אף נטייתו ליצור שערוריות רבות בלי כוונה, מצליח פולישוק להתקדם בעבודתו, כשהוא נותר תחת פיקוח תמידי של חומי שליט ויועצו הערמומי, קוזו אביטל.
בסיום העונה, מגלה קוזו כי הסקרים צופים ירידה משמעותית בכוחה של מל"ל בבחירות הבאות לארבעה מנדטים בלבד, וחושש שלא תעבור את אחוז החסימה. כדי לשפר את מצבה בסקרים, הוא יוזם שערורייה מתוכננת עם מפלגת ש"ס בנושא הכשרות, במסגרתה שתי המפלגות תנהלנה סכסוך מתוקשר כך שיתחזק בסיס התומכים שלהן ושתיהן תגרופנה כך עלייה בסקרים. המהלך יוצר זעזוע במערכת הפוליטית, ומביא בטעות לנפילת הממשלה. ראש הממשלה מתפטר ומכריז על בחירות חדשות, מל"ל נשארת בלית ברירה בממשלת המעבר, מתרסקת בסקרים וקוזו מפוטר מעבודתו על ידי חומי שליט.
לאחר שהממשלה נופלת, מחליט חומי שליט לפרוש מהנהגת מל"ל ולהצטרף למפלגת "ישראל צודקת" שנמצאת בתהליכי הקמה, ונחשבת בעלת פוטנציאל רב לניצחון בבחירות הקרבות. שליט מציע לפולישוק לחבור אליו במפלגה החדשה תמורת מקום ריאלי ברשימה, אך בעצתו של קוזו מחליט פולישוק להישאר במל"ל ומודיע בשידור חי על התמודדותו לתפקיד יו"ר המפלגה במקום שליט.
עלילת הסדרה > עונה שנייה

עונה זו מתמקדת בהתמודדותו של השר פולישוק לתפקיד יו"ר מפלגת מל"ל, ובהתמודדותו במערכת הבחירות.
פולישוק מגייס את קוזו כיועצו הפוליטי וכמזכ"ל המפלגה (שעם גיוסו של קוזו הפך התפקיד ממזכ"ל למנכ"ל), ויוצא למסע בחירות לתפקיד יו"ר המפלגה. במקביל הוא מתמנה למ"מ שר המשפטים במקום חומי שליט. הוא נתקל בהתמודדות קשה מול שחר באר, כוכב עולה במפלגה, אך לבסוף מצליח לגייס את באר לצידו ונבחר ליו"ר המפלגה ברוב גדול. עם זאת, פולישוק גומל לבאר ובפריימריז מוחלפים כל חברי המפלגה מלבד פולישוק באנשים מטעם המטה של באר.
לאחר בחירתו כיו"ר פותח פולישוק בקמפיין בחירות, בעודו נאבק לעבור את אחוז החסימה. הוא שוכר את שירותיו של יועץ פוליטי אמריקאי, שמציע לפולישוק להעמיד את הקמפיין בסימן ערכי המשפחה. במסגרת הקמפיין מתראיינת מוניק, רעייתו של פולישוק, לעיתון של חומי. היא מעניקה ראיון חושפני במיוחד ומביאה להתמוטטות הקמפיין ולהתפטרות היועץ. בעקבות כך פורץ משבר בין השר לרעייתו והם נפרדים.
בניסיון להתאושש מהמכה שחטף, מעלה פולישוק קמפיין חדשני, במסגרתו יכולים אזרחי ישראל לצלצל ישירות לשר פולישוק, לשוחח עמו בטלפון ולהציע לו הצעות לחקיקה. הקמפיין זוכה להצלחה ועוזר להתאוששות המפלגה בסקרים. ביום הבחירות מוניק ורובי מתאחדים במטרה למשוך קולות, אך התוכניות משתבשות כאשר אביו של פולישוק עובר אירוע רפואי קשה, ונפטר דקות טרם פרסום המדגם.
עלילת הסדרה > עונה שלישית

מפלגת מל"ל מצליחה לעבור את אחוז החסימה, וזוכה בסיום מערכת הבחירות ל-3 מנדטים. מפלגת "ישראל צודקת" זוכה בבחירות בהפרש קטן, אך נתקלת בקשיים בהרכבת הממשלה ובתחרות מצד הליכוד. אחראי המשא ומתן מטעם "ישראל צודקת", מספר 2 במפלגה, בולי בובעס, מנסה להקים קואליציה של ממשלת אחדות עם הליכוד ועם המפלגות החרדיות, זאת בניגוד להבטחה המפורשת של המפלגה טרם הבחירות שלא להקים ממשלה עם החרדים. בצירוף מקרים גורמת תקומה, יועצת התקשורת של פולישוק, לפרסום המשא ומתן ובכך מכשילה את הניסיונות להקמתה של ממשלת האחדות.
פולישוק, היושב שבעה על אביו בבית המלון בו הוא מתגורר, מגלה שהמשא ומתן התרחש באותו מלון בדיוק. למזלו, ממשלת האחדות ירדה מהפרק וכעת הפך פולישוק ללשון המאזניים. הוא מקבל הצעה מבובעס להצטרף לממשלה ובתמורה לקבל את תפקיד יו"ר הכנסת. לאחר שכנוע רב מצד לשכתו, הוא מסרב ונעזר בקוזו לניהול המשא ומתן. כך הוא מצליח "לסחוט" תפקידים רבים ביחס לגודל המפלגה, ולהפוך למ״מ ראש הממשלה ולשר של שלושה משרדים שונים - תיירות, חוץ (סגן שר במעמד שר) ותרבות - ומכונה בשל כך שר התח"ת (ראשי תיבות של תיירות, חוץ ותרבות) על ידי קוזו. במקביל מתמנה קוזו למזכיר הממשלה. ראש הממשלה המיועד חולה במחלת עור קשה ונאלץ לוותר על תפקידו, ובמקומו מתמנה סגנו בובעס לראשות הממשלה.
פולישוק זוכה להצלחה יחסית בניהול המשרדים, ונוצרת משיכה הדדית בינו לבין מזכירתו הצעירה ויקי (מה שמערער את מאזן הכוחות במשרדו). תקומה חוזרת לעבוד עם פולישוק בזכות הקשר הרומנטי שלה עם בנו של ראש הממשלה. במקביל נאלץ פולישוק להתמודד עם פחד הטיסה שלו, עם הצעות לחבירה למפלגות אחרות וכן עם גירושיו הצפויים מאשתו בנפרד, מוניק.
בסיום הסדרה, פולישוק יוזם (באמצעות ראש הלשכה שלו סולי ברזל, חנה אזולאי-הספרי) ועידה כלכלית בינלאומית מעבר לים, הזוכה להצלחה מסחררת, ומגיע לשיא הקריירה הפוליטית שלו. תקומה מתארסת עם בנו של בובעס והחתונה נקבעת מיד לאחר חזרתם של פולישוק, תקומה, סולי והמאבטח ארז מהוועידה. בסיום הוועידה עולים הארבעה של מטוסו הפרטי של המיליארדר וידידו של פולישוק, אלפרד סרוסי, ונעלמים לפתע מהרדאר (מועלה חשד שהמטוס יורט בידי כוחות זרים). גורלם של פולישוק ואנשי לשכתו נותר לא ברור, וקוזו מבשר לויקי על העלמות המטוס באומרו "פולישוקים לא מתים, הם רק מתחלפים" (משפט שמסכם ב"עקיצה" את המערכת הפוליטית בישראל). לאחר פריז קצר על פניה ההמומות של ויקי, עולה תמונה מלב ים, המרמזת על התרסקות מטוסם בים, וכך נגמרת הסדרה.